ddrg/super_eurlex huggingface dataset:
1989R1553 — DA — 05.06.2003 — 002.001

Dette dokument er et dokumentationsredskab, og institutionerne påtager sig intet ansvar herfor

Ændret ved:

▼B

RÅDETS FORORDNING (EØF, EURATOM) Nr. 1553/89

af 29. maj 1989

om den endelige ordning for ensartet opkrævning af egne indtægter hidrørende fra merværdiafgiften

RÅDET FOR DE EUROPÆISKE FÆLLESSKABER HAR —

under henvisning til Traktaten om Oprettelse af Det Europæiske Økonomiske Fællesskab, særlig artikel 209,

under henvisning til Traktaten om Oprettelse af Det Europæiske Atomenergifællesskab, særlig artikel 183,

under henvisning til Rådets afgørelse 88/376/EØF, Euratom af 24. juni 1988 om Fællesskabets egne indtægter ( 1 ), særlig artikel 8, stk. 2,

under henvisning til forslag fra Kommissionen ( 2 ),

under henvisning til udtalelse fra Europa-Parlamentet ( 3 ),

under henvisning til udtalelse fra Revisionsretten ( 4 ), og

ud fra følgende betragtninger:

I henhold til artikel 14 i Rådets forordning (EØF, Euratom, EKSF) nr. 2892/77 af 19. december 1977 om anvendelse af afgørelsen af 21. april 1970 angående udskiftning af medlemsstaternes finansielle bidrag med Fællesskabernes egne indtægter på egne indtægter hidrørende fra merværdiafgiften ( 5 ), senest ændret ved forordning (EKSF, EØF, Euratom) nr. 3735/85 ( 6 ), gælder nævnte forordning i en overgangsperiode indtil den 31. december 1988;

bestemmelserne om en endelig ordning for ensartet opkrævning af indtægter hidrørende fra merværdiafgiften, i det følgende benævnt »momsindtægter«, og de nærmere bestemmelser for ikrafttrædelsen af denne ordning skal anvendes fra den 1. januar 1989;

indtægtsmetoden bør vælges som den eneste endelige ordning for fastlæggelse af grundlaget for momsindtægterne, da denne metode er pålidelig og allerede anvendes af de fleste af medlemsstaterne;

bestemmelserne i forordning (EØF, Euratom, EKSF) nr. 2892/77 kan bibeholdes med undtagelse af de bestemmelser, der ikke længere er nødvendige, eller som ifølge erfaringen bør ændres;

erfaringerne med anvendelsen af proceduren for kontrol af oversigterne har vist, at det er nødvendigt at tydeliggøre indholdet af denne procedure ved at præcisere, at den finder anvendelse i forbindelse med enhver form for kontrol;

medlemsstaterne skal underrette Kommissionen om de procedurer, de anvender for registrering af de afgiftspligtige og for fastlæggelse og opkrævning af momsen, samt om reglerne for og resultaterne af deres kontrolsystemer i forbindelse med moms; Kommissionen bør i samarbejde med hver enkelt berørt medlemsstat undersøge, om der eventuelt kan foretages forbedringer i procedurerne med henblik på at øge disses effektivitet; Kommissionen bør hvert tredje år udarbejde en rapport om de procedurer, der anvendes i medlemsstaterne, samt om eventuelle overvejede forbedringer;

Revisionsretten har en række beføjelser i henhold til EØF-Traktatens artikel 206a og Euratom-Traktatens artikel 180a —

UDSTEDT FØLGENDE FORORDNING:
1989R2123 — DA — 01.07.2004 — 003.001

Dette dokument er et dokumentationsredskab, og institutionerne påtager sig intet ansvar herfor

Ændret ved:

▼B

KOMMISSIONENS FORORDNING (EØF) Nr. 2123/89

af 14. juli 1989

om fortegnelse over de repræsentative markeder for svinekød inden for Fællesskabet

KOMMISSIONEN FOR DE EUROPÆISKE FÆLLESSKABER HAR —

under henvisning til Traktaten om Oprettelse af Det Europæiske Økonomiske Fællesskab,

under henvisning til Rådets forordning (EØF) nr. 2759/75 af 29. oktober 1975 om den fælles markedsordning for svinekød ( 1 ), senest ændret ved forordning (EØF) nr. 1249/89 ( 2 ), særlig artikel 4, stk. 6, og

ud fra følgende betragtninger:

Ifølge artikel 4, stk. 2, i forordning (EØF) nr. 2759/75 konstateres Fællesskabets markedspris for slagtede svin på grundlag af de priser, der noteres på de repræsentative markeder;

for at muliggøre anvendelsen af nævnte bestemmelse er det nødvendigt at fastsætte en fortegnelse over de repræsentative markeder; til bestemmelse af priserne på svinekroppe skal indsamles både de noteringer, der er fastsat direkte på markederne og på slagterierne, samt de noteringer, der er fastsat i noteringscentrene, og som tilsammen for hver medlemsstat udgør et repræsentativt marked;

i Tyskland, Danmark, Frankrig, Grækenland, Nederlandene og Det Forenede Kongerige konstateres de priser, som betales af de offentlige og private slagterier, af et eller flere prisnoteringscentre for de forskellige områder; i Italien, Luxembourg og Irland konstateres priserne direkte på de vigtigste salgssteder, medens noteringerne i Belgien og Spanien fastsættes som et gennemsnit af de noteringer, der er fastsat på markederne og på slagterierne på den ene side, og i noteringscentrene på den anden side;

den fortegnelse, der er fastlagt i denne forordning skal træde i stedet for den, der er fastlagt i Rådets forordning (EØF) nr. 43/81 af 1. januar 1981 om oprettelse af fortegnelsen over de repræsentative markeder for svinekødsektoren inden for Fællesskabet ( 3 ), senest ændret ved forordning (EØF) nr. 3553/88 ( 4 );

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Svinekød —

UDSTEDT FØLGENDE FORORDNING:
1989L0130 — DA — 20.11.2003 — 001.001

Dette dokument er et dokumentationsredskab, og institutionerne påtager sig intet ansvar herfor

Ændret ved:

No

▼B

RÅDETS DIREKTIV

af 13. februar 1989

om harmonisering af fastlæggelsen af bruttonationalindkomsten i markedspriser

(89/130/EØF, Euratom)

RÅDET FOR DE EUROPÆISKE FÆLLESSKABER HAR —

under henvisning til Traktaten om Oprettelse af Det Europæiske Økonomiske Fællesskab,

under henvisning til Traktaten om Oprettelse af Det Europæiske Atomenergifællesskab,

under henvisning til Rådets afgørelse 88/376/EØF, Euratom af 24. juni 1988 om ordningen for Fællesskabernes egne indtægter ( 1 ), særlig artikel 8, stk. 2,

under henvisning til forslag fra Kommissionen,

under henvisning til udtalelse fra Europa-Parlamentet ( 2 ), og

ud fra følgende betragtninger:

Indførelsen af en supplerende indtægtskilde for Fællesskaberne baseret på medlemsstaternes bruttonationalindkomst i markedspriser, i det følgende benævnt »BNImp«, gør det nødvendigt at forbedre dette aggregats sammenlignelighed og pålidelighed;

gennemførelsen af det indre marked øger behovet for sammenlignelige data på internationalt plan for BNImp-aggregatet og dettes bestanddele; disse data er desuden vigtige analyseelementer for koordineringen af medlemsstaternes økonomiske politik;

dataene vedrørende BNImp skal både i begrebsmæssig og praktisk henseende være sammenlignelige og repræsentative for medlemsstaternes økonomi;

sammenligneligheden af BNImp på det begrebsmæssige område sikres ved anvendelse af regnskabsdefinitionerne og -reglerne herom i det europæiske nationalregnsskabssystem (ENS);

sammenligneligheden af BNImp på det praktiske område afhænger af de evalueringsmetoder, der anvendes, og af de basisdata, der er til rådighed; en forbedring af BNImp's dækning forudsætter, at det statistiske basismateriale og evalueringsmetoderne udvikles yderligere;

der bør indføres en procedure for kontrol og vurdering af BNImp's sammenlignelighed og repræsentativitet; med henblik herpå bør der nedsættes et udvalg, i hvilket der sikres et snævert samarbejde mellem medlemsstaterne og Kommissionen —

UDSTEDT FØLGENDE DIREKTIV:
1989R3164 — DA — 01.01.2007 — 001.001

Dette dokument er et dokumentationsredskab, og institutionerne påtager sig intet ansvar herfor

Ændret ved:

▼B

KOMMISSIONENS FORORDNING (EØF) Nr. 3164/89

af 23. oktober 1989

om gennemførelsesbestemmelser for særforanstaltningerne for hampefrø

KOMMISSIONEN FOR DE EUROPÆISKE FÆLLESSKABER HAR —

under henvisning til Traktaten om Oprettelse af Det Europæiske Økonomiske Fællesskab,

under henvisning til Rådets forordning (EØF) nr. 3698/88 af 24. november 1988 om fastsættelse af særforanstaltninger for hampefrø ( 1 ), særlig artikel 2, stk. 3, og

ud fra følgende betragtninger :

I henhold til artikel 2 i Rådets forordning (EØF) nr. 1496/89 af 29. maj 1989 om fastsættelse af almindelige regler for ydelse af støtte til hampefrø ( 2 ) skal medlemsstaterne indføre en ordning, der giver mulighed for at kontrollere, dels om der er overensstemmelse mellem det areal, for hvilket der er ansøgt om støtte til produktionen af hampefrø, og det areal, hvorpå frøene er udsået og høstet, dels om de betingelser, der er fastsat for indholdet af euforiserende stoffer i produktet, er overholdt ; det er derfor nødvendigt, at alle producenter fremlægger støtteansøgninger, som indeholder et minimum af angivelser, således at nævnte forhold kan kontrolleres ; kontrollen skal omfatte stikprøvekontrol og kontrol på stedet og vedrøre et tilstrækkeligt repræsentativt antal støtteansøgninger ; det bør ligeledes fastlægges, hvilke oplysninger medlemsstaterne skal meddele Kommissionen ;

der bør fastsættes særlige bestemmelser for de tilfælde, hvor producenterne indgiver forkerte erklæringer ;

for at forenkle ordningens anvendelse bør det fastsættes, at medlemsstaterne anvender en ordning i lighed med den, som blev indført ved Kommissionens forordning (EØF) nr. 1164/89 af 28. april 1989 om gennemførelsesbestemmelser for støtte til spindhør og hamp ( 3 ) ;

der bør fastsættes ensartede bestemmelser for udbetaling af støtte ;

det forhold, der ligger til grund for retten til støtte til hamp, opstår ved produktionen af hamp ; det er imidlertid meget vanskeligt at fastlægge den nøjagtige dato for produktionen af et givet parti ; erfaringerne har dog vist, at næsten hele produktionen foretages senest i august ; for at sikre en ensartet anvendelse af støtteordningen bør den omregningskurs, der gælder ved slutningen af ovennævnte måned, anvendes ved beregningen af støttebeløbet i national valuta ;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Fedtstoffer —

UDSTEDT FØLGENDE FORORDNING :
1989L0682 — DA — 04.01.1990 — 000.001

Dette dokument er et dokumentationsredskab, og institutionerne påtager sig intet ansvar herfor

Berigtiget ved:

▼B

RÅDETS DIREKTIV

af 21. december 1989

om ændring af direktiv 86/298/EØF om bagtil monterede styrtsikre førerværn på smalsporede landbrugs- og skovbrugshjultraktorer

(89/682/EØF)

RÅDET FOR DE EUROPÆISKE FÆLLESSKABER HAR —

under henvisning til Traktaten om Oprettelse af Det Europæiske Økonomiske Fællesskab, særlig artikel 100 A,

under henvisning til forslag fra Kommissionen ( 1 ),

i samarbejde med Europa-Parlamentet ( 2 ),

under henvisning til udtalelse fra Det Økonomiske og Sociale Udvalg ( 3 ), og

ud fra følgende betragtninger:

Der skal vedtages foranstaltninger med henblik på gradvis oprettelse af det indre marked i løbet af perioden indtil den 31. december 1992; det indre marked indebærer et område uden indre grænser med fri bevægelighed for varer, personer, tjenesteydelser og kapital;

direktiv 86/298/EØF ( 4 ) indeholder i artikel 13 bestemmelser om, at de nugældende bestemmelser skal suppleres med bestemmelser om supplerende slagprøver under dynamiske prøver;

da der allerede er fastsat en supplerende prøve i forbindelse med den statiske prøve, er det nødvendigt, at der ligeledes fastsættes en supplerende prøve i forbindelse med den dynamiske prøve — en prøve, som meget realistisk afspejler situationen i tilfælde af, at traktoren vælter — således at de to fremgangsmåder ved henholdsvis den statiske prøve og den dynamiske prøve kommer til at svare til hinanden, og at den nuværende forskel mellem de to prøver fjernes;

de rent teoretiske parametre og beregninger, som den supplerende dynamiske slagprøve oprindeligt var baseret på, er blevet underkastet praktiske afprøvninger, som har fjernet enhver tvivl om deres pålidelighed;

anvendelsesområdet for direktiv 86/298/EØF bør ligeledes ændres med henblik på at tydeliggøre artikel 1, andet led, om dækmonteringen på for- og bagakslen og derved fjerne muligheden for afvigende fortolkninger —

UDSTEDT FØLGENDE DIREKTIV:
1989R0989 — DA — 13.04.2010 — 001.001

Dette dokument er et dokumentationsredskab, og institutionerne påtager sig intet ansvar herfor

Ændret ved:

▼B

KOMMISSIONENS FORORDNING (EØF) Nr. 989/89

af 17. april 1989

om kriterier for tariferingen af anorakker, blouson-jakker og lignende varer i KN-kode 6101, 6102, 6201 og 6202

KOMMISSIONEN FOR DE EUROPÆISKE FÆLLESSKABER HAR —

under henvisning til Traktaten om Oprettelse af Det Europæiske Økonomiske Fællesskab,

under henvisning til Rådets forordning (EØF) nr. 2658/87 af 23. juli 1987 om Told- og Statistiknomenklaturen og Den Fælles Toldtarif ( 1 ), senest ændret ved forordning (EØF) nr. 20/89 ( 2 ), særlig artikel 9, og

ud fra følgende betragtninger:

For at sikre en ensartet anvendelse af Den Kombinerede Nomenklatur, der er knyttet som bilag til Rådets forordning (EØF) nr. 2658/87, med henblik på tarifering af anorakker, blouson-jakker og lignende varer, der henhører under bl.a. KN-kode 6101, 6102, 6201 og 6202, er det nødvendigt at præcisere visse af disse beklædningsgenstandes kendetegn;

disse varer tilhører en kategori af beklædningsgenstande, der normalt bæres uden på andre beklædningsgenstande og er bestemt til at yde beskyttelse mod vind, kulde og regn;

en sådan beskyttelse kan ikke ydes af beklædningsgenstande uden ærmer eller med korte ærmer; af denne grund er det nødvendigt at præcisere, at anorakker, blouson-jakker og lignende varer skal have lange ærmer;

Nomenklaturudvalget har ikke afgivet udtalelse inden for den af formanden fastsatte frist —

UDSTEDT FØLGENDE FORORDNING:
1989R2136 — DA — 31.12.2008 — 002.001

Dette dokument er et dokumentationsredskab, og institutionerne påtager sig intet ansvar herfor

►M1 om fælles handelsnormer for sardinkonserves og varebetegnelser for sardinkonserves og sardintypekonserves ◄

Ændret ved:

▼B

RÅDETS FORORDNING (EØF) Nr. 2136/89

af 21. juni 1989

►M1 om fælles handelsnormer for sardinkonserves og varebetegnelser for sardinkonserves og sardintypekonserves ◄

RÅDET FOR DE EUROPÆISKE FÆLLESSKABER HAR —

under henvisning til Traktaten om Oprettelse af Det Europæiske Økonomiske Fællesskab,

under henvisning til Rådets forordning (EØF) nr. 3796/81 af 29. december 1981 om den fælles markedsordning for fiskerivarer ( 1 ), senest ændret ved forordning (EØF) nr. 1495/89 ( 2 ), særlig artikel 2, stk. 3,

under henvisning til forslag fra Kommissionen, og

ud fra følgende betragtninger:

Ifølge forordning (EØF) nr. 3796/81 kan der fastsættes fælles handelsnormer for fiskerivarer i Fællesskabet, bl.a. med henblik på at udelukke varer, der ikke opfylder kvalitetskravene, fra markedet og lette handelen under iagttagelse af loyal konkurrence;

fastsættelsen af sådanne normer for sardinkonserves kan forbedre rentabiliteten af sardinproduktionen i Fællesskabet og af markedet for denne samt lette afsætningen af varerne;

det er i den sammenhæng, bl.a. for at sikre gennemsigtigheden på markedet, nødvendigt at fastsætte, at de pågældende produkter skal være tilberedt udelukkende af fisk af arten »Sardina pilchardus Walbaum« og have et bestemt mindsteindhold af fisk;

for at sikre en tilfredsstillende handelsmæssig præsentation af varerne, bør der fastsættes bestemmelser for fiskens tilberedning forud for pakningen, for præsentationsmåderne ved markedsføringen, samt for de nedlægningsvæsker og tilsætningsstoffer, som må bruges; disse bestemmelser må dog ikke være af en sådan art, at de udelukker eventuelle nye produkter fra at komme på markedet;

for at forhindre, at der markedsføres produkter af mangelfuld kvalitet, bør der fastsættes visse kriterier, som sardinkonserves skal opfylde for at kunne afsættes til konsum i Fællesskabet;

Rådets direktiv 79/112/EØF af 18. december 1978 om tilnærmelse af medlemsstaternes lovgivning om mærkning af og præsentationsmåder for levnedsmidler bestemt til den endelige forbruger samt om reklame for sådanne levnedsmidler ( 3 ), senest ændret ved direktiv 86/197/EØF ( 4 ), og Rådets direktiv 76/211/EØF af 20. januar 1976 om indbyrdes tilnærmelse af medlemsstaternes lovgivning om emballering af visse varer efter vægt eller volumen i færdigpakninger ( 5 ), senest ændret ved direktiv 78/891/EØF ( 6 ), fastlægger de angivelser, som er nødvendige for korrekt oplysning og beskyttelse af forbrugerne for så vidt angår pakningernes indhold; for sardinkonserves bør der ved varernes salgsbetegnelse tages hensyn til den påtænkte tilberedning, hvor bl.a. forholdet mellem de ingredienser, færdigvaren består af, har betydning; såfremt nedlægningsvæsken er olie, bør det anføres, hvorledes denne olie skal betegnes;

det bør overlades til Kommissionen efter behov at vedtage tekniske gennemførelsesbestemmelser —

UDSTEDT FØLGENDE FORORDNING:
1989L0297 — DA — 27.04.1989 — 000.001

Dette dokument er et dokumentationsredskab, og institutionerne påtager sig intet ansvar herfor

Berigtiget ved:

▼B

RÅDETS DIREKTIV

af 13. april 1989

om indbyrdes tilnærmelse af medlemsstaternes lovgivning om sideafskærmning (sideskærme) af visse motorkøretøjer og påhængskøretøjer dertil

(89/297/EØF)

RÅDET FOR DE EUROPÆISKE FÆLLESSKABER HAR —

under henvisning til Traktaten om Oprettelse af Det Europæiske Økonomiske Fællesskab, særlig artikel 100A,

under henvisning til forslag fra Kommissionen ( 1 ),

i samarbejde med Europa-Parlamentet ( 2 ),

under henvisning til udtalelse fra Det Økonomiske og Sociale Udvalg ( 3 ), og

ud fra følgende betragtninger:

Det er vigtigt at træffe foranstaltninger med henblik på gradvis oprettelse af det indre marked i perioden indtil den 31. december 1992; dét indre marked omfatter et område uden indre grænser med fri bevægelighed for varer, personer, tjenesteydelser og kapital;

de tekniske krav, der stilles til motorkøretøjer efter national lovgivning, vedrører bl.a. sideskærme på motorkøretøjer og påhængskøretøjer dertil;

disse krav er forskellige fra medlemsstat til medlemsstat; det er derfor nødvendigt, at alle medlemsstater vedtager de samme krav, enten til supplering af eller i stedet for deres nugældende bestemmelser, særlig med henblik på, at den procedure for EØF-standardtypegodkendelse, som omhandles i Rådets direktiv 70/156/EØF af 6. februar 1970 om tilnærmelse af medlemsstaternes lovgivning om godkendelse af motordrevne køretøjer og påhængskøretøjer dertil ( 4 ), senest ændret ved direktiv 87/403/EØF ( 5 ), kan anvendes for alle køretøjstyper;

for at øge færdselssikkerheden er det nødvendigt at udstyre alle køretøjer i de højeste vægtklasser med sideskærme, således at ubeskyttede trafikanter (fodgængere, cyklister, motorcyklister) beskyttes effektivt mod risikoen for at komme ind under siderne på disse køretøjer;

af praktiske hensyn bør der fastsættes forskellige gennemførelsesfrister for nye standardtypegodkendelser og for alle nye køretøjer;

tilnærmelsen af medlemsstaternes lovgivning om motorkøretøjer indebærer, at medlemsstaterne gensidigt må anerkende den kontrol, som hver af dem gennemfører på grundlag af fælles krav —

UDSTEDT FØLGENDE DIREKTIV:
(1) De tilsvarende ISO-metoder vil blive anvendt, så snart de kan benyttes på alle de her anførte egenskaber.

(2) Tallene viser de fordampede mængder i alt (% genvinding + % tab).

(3) Specifikationens værdier er »sande værdier«. Deres grænseværdier er blevet fastlagt ved hjælp af retningslinjerne i ASTM D 3244 om grundlaget for bestemmelse af olieprodukters kvalitet, og der er ved fastsættelse af maksimumsværdien benyttet en minimumsforskel på 2 R over nul; ved fastsættelse af maksimums- og minimumsværdien har minimumsforskellen været 4 R (R = reproducerbarhed).

(4) Det angivne interval for cetan opfylder ikke kravet om mindst 4 R. I tilfælde af tvist mellem leverandøren og brugeren kan retningslinjerne i ASTM D 3244 imidlertid anvendes som grundlag for at afgøre tvisten, hvis der foretages et tilstrækkeligt antal målinger til, at den fornødne præcision kan opnås. Dette må foretrækkes frem for enkeltstående målinger.

(5) Dette brændstof må udelukkende være baseret på straight run og krakdestilater af carbonhydrider; afsvovling er tilladt. Det må ikke indeholde cetanforbedrende tilsætningsstoffer.

(6) Selv om iltningsstabiliteten kontrolleres, kan emnet ikke forventes at have ubegrænset holdbarhed. Leverandøren bør anmodes om retningslinjer for opbevaring og holdbarhed.

(7) Såfremt en motors eller et køretøjs termiske effektivitet skal beregnes, kan brændstoffets brændværdi beregnes således:

d er massefylden ved 15 °C

x er masseforholdet for vand (% divideret med 100)

y er masseforholdet for aske (% divideret med 100)

s er masseforholdet for svovl (% divideret med 100).«
1. Sæt af to beklædningsgenstande til kvinder eller piger, i pakninger til detailsalg, omfattende: — en let beklædningsgenstand af trikotage (55 % kemofibre og 45 % bomuld), som bæres direkte på kroppen og når til et godt stykke over taljen, så den dækker brystet og den øverste del af ryggen, uden ærmer, med dyb halsudskæring foran; beklædningsgenstanden er forsynet med et elastikbånd (bredde 2,5 cm) forneden (se fotografi nr. 431 A (*1))

Overdel: 6114 30 00
4. Præparat i form af tabletter i detailsalgs- pakninger med oplysninger om dosering og sammensætning, til at sikre et afbalanceret indhold af substanserne i håret Hver tablet indeholder: — biotin: 500 μg — L-cystein: 150 mg — cholin (bitartrat): 125 mg — inositol: 62,5 mg — vitamin Bl2: 12,5 μg — folinsyre: 400 μg — ascorbinsyre: 150 mg — manganogluconat: 5 mg — p-amino-benzoesyre: 37,5 mg — niacinamid: 15 mg — calcium pantothenat: 50 mg — vitamin B6: 37,5 mg — zinkgluconat: 15 mg — ferrogluconat: 10 mg — jod: 75 μg — kobbergluconat: 1 mg — hirseekstrakt: 200 mg i et bærestof, der indeholder beta caroten, aloe vera, aminosyrekompleks, cellulose stearinsyre og glasur indeholdende protein

►M1 2106 90 92 ◄